open-index/open-wikipedia-markdown huggingface dataset:
קאי אוון

**קאי אוון** (באנגלית: **Kai Owen**; נולד ב-4 בספטמבר 1975) הוא שחקן תיאטרון וטלוויזיה ולשי. הוא מוכר לקהל בוויילס במגוון תפקידים בשפה הוולשית, וברחבי העולם הוא ידוע בעיקר מהופעתו בתפקיד ריס ויליאמס בסדרת הטלוויזיה "טורצ'ווד", ובתפקיד פיט ביוקנן באופרת הסבון "הוליאוקס".

## ביוגרפיה
אוון נולד בעיירה Llanrwst בעמק קונווי שבצפון ויילס. הוא למד בבית הספר היסודי ברח' ווטלינג, ובבית הספר אסקול דפרין קונווייה. אחר כך למד במשך שלוש שנים בבית הספר למשחק מאונטוויו שבלונדון, וסיים את לימודיו ב-1998.

תפקידו הידוע הראשון של אוון היה בדמות קיי, הגגן ההומו, בסדרה "חלק מהשיכון" של הערוץ בשפה הוולשית S4C, בה שיחק במספר עונות. עוד הופיע בסדרה "עיירה" של S4C בתפקיד בוב לואיס. ב-2009 שיחק בתפקיד אורח בעונה השנייה של הסדרה "המחיר", ובתפקיד קרייג טרנר, מלווה בריבית אלים, בסדרה "בני העמק". באוגוסט ובאוקטובר 2012 שיחק בתפקיד אורח בפרקים נוספים של הסדרה.

ב-2001 הופיע אוון לראשונה בטלוויזיה הבריטית בשפה האנגלית, בפרק "Dog Dago Afternoon" של הסדרה "Fun at the Funeral Parlour". ב-2003 שיחק בתפקיד אורח בפרק בסדרה "חדר מיון" של ערוץ BBC One. ב-2005 גילם את דייב "שיינר" אוון בשישה פרקים של הסדרה "Rocket Man".

ב-2006 לוהק אוון לגלם את הדמות של ריס ויליאמס בסדרת המדע בדיוני "טורצ'ווד", ספין-אוף של הסדרה "דוקטור הו". בעונה השלישית של הסדרה, בקיץ 2009, התרחב התפקיד שגילם, ושמו נרשם יחד עם כוכבי הסדרה. הוא חזר לגלם את הדמות גם בעונה הרביעית של הסדרה שנקראה "טורצ'ווד - יום הנס", ושודרה בקיץ 2011.

ב-2011 שיחק אוון בפרק הראשון של העונה השלישית של הסדרה "כמעט אנושיים" בתפקיד בוב. עוד באותה שנה שיחק בעונה השביעית של סדרת הנעורים "דרך ווטרלו" של ה-BBC, בתפקיד קן ווטלינג. ב-2012 הופיע בפרק בדרמה "The Syndicate" של קיי מלור, ששודר בערוץ BBC One.

ב-2015 הצטרף אוון לצוות שחקני אופרת הסבון "הוליאוקס" בתפקיד פיט, בן זוגה של ריני מקווין (זואי לוקר).

### חיים אישיים
עד 2010 חי אוון בפינצ'לי שבמזרח לונדון, עם ארוסתו השחקנית שרה וילסון. ב-2010 עברו יחד עם בנו בובי לווריקשייר.

ב-2009 השתתף אוון במרתון לונדון עבור ארגון הצדקה CLIC Sargent. ב-25 באפריל 2010 רץ ב-Virgin London Marathon. הוא פטרון של תיאטרון מוזיקלי לנוער בעיירה כלנדידנו.

## פילמוגרפיה

## תפקידים בתיאטרון

## קישורים חיצוניים

* 

## הערות שוליים

קטגוריה:שחקני קולנוע וטלוויזיה ולשים
קטגוריה:שחקני תיאטרון ולשים
קטגוריה:בריטים שנולדו ב-1975
To Hell & Back

**To Hell & Back** (בעברית: **לגיהנום & חזרה**) הוא סינגל שהוקלט על ידי הזמרת-יוצרת האמריקאית מארן מוריס, מתוך אלבום האולפן השני שלה, Girl. השיר יצא לאור ב-30 במרץ 2020, על ידי חברת התקליטים קולומביה נאשוויל, כסינגל השלישי מתוך האלבום.

השיר הגיע למקום ה-45 במצעד שירי הקאנטרי.

## רקע וכתיבה
השיר נכתב על ידי מארן מוריס, ג'סי ג'ו דילון ולורה ולץ והופק על ידי בוסבי ומארן מוריס גם כן. המפיק המוזיקלי בוסבי עבד עם מוריס על אלבום הבכורה שלה Hero, שיצא בשנת 2016 והפיק עבורה שירים רבים כדוגמת "Sugar", "Rich", "My Church" ו-"I Could Use a Love Song".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.

## וידאו קליפ
ב-8 במרץ 2019, העלתה מארן מוריס לערוץ היוטיוב שלה את האודיו הרשמי של השיר, ביחד עם שאר קובצי האודיו של שירי האלבום, Girl. באודיו ניתן לראות את עטיפת האלבום ולא את עטיפתו הרשמית שיצאה בסמוך לצאתו כסינגל במרץ 2020. קליפ המילים של השיר הועלה ליוטיוב ב-26 במרץ 2020.

בנוסף לכך, הופעה מוריס בשיקגו, תוך שהיא ביצעה שם את השיר. ההופעה הועלתה ליוטיוב גם כן.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2020
קטגוריה:שירי מארן מוריס
קטגוריה:שירים באנגלית
קטגוריה:שירים שנכתבו על ידי מארן מוריס
Maren Morris

***Maren Morris*** (בעברית: **מארן מוריס**) הוא המיני-אלבום הראשון של הזמרת-יוצרת האמריקאית מארן מוריס. המיני-אלבום יצא לאור ב-6 בנובמבר 2015, על ידי חברת התקליטים קולומביה נאשוויל. מתוך המיני-אלבום לא יצאו סינגלים, אך נכלל בו הלהיט הבינלאומי "My Church".

המיני-אלבום הגיע למקום הראשון במצעד אלבומי ה-Heatseekers.

## רקע
המיני-אלבום הופק על ידי מארן מוריס, בראד היל ובוסבי. בשבוע בכורתו, הצליח המיני-אלבום להימכר בלמעלה מ-28,000 עותקים בארצות הברית בלבד, דבר שגרם לו להתברג במקום הראשון במצעד אלבומי ה-Heatseekers, ה-22 במצעד אלבומי הקאנטרי, וה-96 במצעד הבילבורד 200.

השירים שנכללים במיני-אלבום, התווספו בשנת 2016 לאלבום הבכורה של מוריס, ''Hero''.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:מיני-אלבומי בכורה מ-2015
קטגוריה:אלבומי מארן מוריס
קטגוריה:אלבומי קאנטרי פופ
No Gravity

**No Gravity** (בעברית: **אין כוח כבידה**) הוא אלבום האולפן השני של הזמרת-יוצרת הבריטית שונטל. האלבום יצא לאור ב-21 בספטמבר 2010, על ידי חברת התקליטים SRC Records. מתוך האלבום יצאו שלושה סינגלים.

## רקע והפקה
שונטל הצהירה כי האלבום יהיה ניסיוני ומושפע כולו ממוזיקת רוק, היא תיארה את הצליל הכללי כ"מאוזן היטב". האלבום עצמו היה צפוי לצאת ב-24 באוגוסט, אך לבסוף שונטל הכריזה כי האלבום יתעכב ויצא לבסוף ב-21 בספטמבר. במקור השיר "DJ Made Me Do It", היה נועד להרכב המוזיקלי נינה סקיי. לאחר שהקליטו ההרכב נינה סקיי את השיר לאלבומם השני, החליטו ההרכב לעכב את צאת האלבום בכך כותבי השיר, ג'קי בויז, ברונו מארס ופיליפ לורנס, הציעו אותו לשונטל מכיוון שטכנית השיר עדיין לא היה שייך לנינה סקיי.

בריאיון למגזין הבריטי "Blues & Soul", סיפרה שונטל : "'No Gravity' הפך כמעט כמו המנטרה הזו שאימצתי לחיי ולכל הפרויקט... בעצם חשבתי 'אני' אני באמת לא יכולה לתת לשום דבר לעמוד בדרכי; אני לא יכולה לאפשר לשום דבר לעצור אותי לעלות לפסגה; אני לא יכולה שיהיה שום דבר שיחזיק אותי או יעצור אותי. לא צריך שיהיה בשום דבר כוח כבידה, אז אני יכולה תמיד לצוף גבוה יותר וגבוה!".

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי שונטל
קטגוריה:אלבומים שהופקו על ידי רודני ג'רקינס
Shontelligence

**Shontelligence** (בעברית: **שונטליגנס**) הוא אלבום הבכורה של הזמרת-יוצרת הבריטית שונטל. האלבום יצא לאור ב-18 בנובמבר 2008, על ידי חברות התקליטים מוטאון ו-SRC Records. מתוך האלבום יצאו שלושה סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2008
קטגוריה:אלבומי שונטל
קטגוריה:אלבומים שהופקו על ידי סטארגייט
הר לצ'נר

**הר לצ'נר** (באנגלית: **Mount Lechner**) הוא הר נישא מכוסה שלג, ברכס פורסטל, בהרי פנסקולה, בארץ המלכה אליזבת, שבאנטארקטיקה.

גובהו של ההר 2,030 מטרים מעל גובה פני הים; והוא ההר הגבוה ביותר ברכס פורסטל, וההר ה-1,622 בגובהו באנטארקטיקה.

ההר מתנשא מעל הקצה הדרום-מערבי של שולחן סרטוגה.

## היסטוריה
### גילוי ומיפוי ההר

ההר מופה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית בשנים 1956–1966.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

הרכס נקרא על שם ראלף סי. לצ'נר (Ralph C. Lechner), שהיה מתאם תובלה אווירית, בצוות הפיקוד של כוחות התמיכה הימיים של ארצות הברית (U.S. Naval Support Force) באנטארקטיקה בין השנים 1964–1966.

## לקריאה נוספת

• Ford, A., Schmidt, D., & Boyd, W. (1978), **[https://www.semanticscholar.org/paper/Geologic-map-of-the-Davis-Valley-Quadrangle-and-of-Ford-Schmidt/eac9828fa3b3e4f049909f27022480b1ad3e82b1 Geologic map of the Davis Valley Quadrangle and part of the Cordiner Peaks Quadrangle, Pensacola Mountains, Antarctica]**

• BC, Parker & AB, Ford & Allnutt, F C Thomas & B, Bishop & S, Wendt. (1977), **[https://www.researchgate.net/publication/236331796_Baseline_microbiological_data_for_soils_of_the_Dufek_Massif Baseline microbiological data for soils of the Dufek Massif]**, Antarctic journal of the United States / National Science Foundation. 12. 24-26

• RE, Cameron & AB, Ford, **[https://books.google.co.il/books?id=KrHvUlHqau8C&pg=PA117&lpg=PA117&dq=%22Mount+Lechner%22&source=bl&ots=BLP93g1uGg&sig=ACfU3U0O-kDHxI3Eqyx0zhNGovYbvH8dNA&hl=en&sa=X&ved=2ahUKEwieycvMjrfrAhXBrHEKHbtkBfY4ChDoATAEegQIChAB#v=onepage&q=%22Mount%20Lechner%22&f=false Baseline analyses of soils from the Pensacola Mountains]**, Antarctic Journal of the United States, Volume 9, P 115

## קישורים חיצוניים
* הר לצ'נר באתר הסקר הגאולוגי של ארצות הברית
* הר לצ'נר באתר הגאזט האנטארקטי של ממשלת אוסטרליה
* הר לצ'נר באתר הגאזט האנטארקטי המשווה SCAR של ממשלת אוסטרליה
* הר לצ'נר באתר peakery (מרחקים לאתרים סמוכים)

## הערות שוליים

לצ'נר
לצ'נר
לצ'נר
יחסי הונדורס–יפן

**יחסי הונדורס–יפן** הם היחסים הדיפלומטיים בין **[[הונדורס|רפובליקת הונדורס]]** לבין **[[יפן]]**. שתי המדינות כוננו יחסים דיפלומטיים רשמיים בפברואר 1935.

## סחר
בשנת 2018 שוויו של הייצוא היפני להונדורס עמד על 10.40 מיליארד ין וכלל בעיקר רכבים, מתכת וחלקי רכב. באותה השנה, שוויו של הייבוא היפני מהונדורס עמד על 5.11 מיליארד ין וכלל בעיקר קפה, מלונים ופירות ים.

## ביקורים רמי דרג
### מהונדורס ליפן
* 1997 – נשיא הונדורס לשעבר, קרלוס רוברטו ריינה.
* 2004, 2005 – נשיא הונדורס לשעבר, ריקרדו מדורו.
* 2015 – נשיא הונדורס, חואן אורלנדו ארננדס.

### מיפן להונדורס
* 2003 – הנסיכה סאיאקו.

## יפנים בהונדורס
על פי הלשכה היפנית המרכזית לסטטיסטיקה, בסוף שנת 2018 התגוררו בהונדורס מאה תשעים ושניים אזרחי יפן.

## נציגויות דיפלומטיות
* הונדורס מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.
* יפן מיוצגת בהונדורס בדרג השגרירות באמצעות שגרירות רשמית שהיא מחזיקה בטגוסיגלפה, בירת המדינה.

## קישורים חיצוניים

* יחסי הונדורס–יפן, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
פסגת ואטס

**פסגת ואטס** (באנגלית: **Watts Summit**) הוא הר נישא מכוסה שלג, ברכס פורסטל, בהרי פנסקולה, בארץ המלכה אליזבת, שבאנטארקטיקה.

גובהה של הפסגה 1,785 מטרים מעל גובה פני הים.

הפסגה מתנשאת מעל הקצה הדרום-מערבי של שולחן לקסינגטון.

## היסטוריה
### גילוי ומיפוי הפסגה

הפסגה מופתה על ידי הסקר הגאולוגי של ארצות הברית בשנת 1967, בהתבסס סקרים על הקרקע ועל תצלומי אוויר שצולמו על ידי צי ארצות הברית בשנת 1964.

### מקור השם
שמה של הפסגה ניתן לו בשנת 1979 על ידי הוועדה המייעצת לשמות אנטארקטיים.

הפסגה נקראת על שם ריימונד די. ואטס (Raymond D. Watts), גאופיזיאי מטעם הסקר הגאולוגי של ארצות הברית, שחקר את מסיב דופק ואת הרי פורסטל בין השנים 1978–1979.

## קישורים חיצוניים
* פסגת ואטס באתר הסקר הגאולוגי של ארצות הברית
* פסגת ואטס באתר הגאזט האנטארקטי של ממשלת אוסטרליה
* פסגת ואטס באתר הגאזט האנטארקטי המשווה SCAR של ממשלת אוסטרליה
* מחשבות מרחקים - המרחק מפסגת ואטס לאתרים סמוכים
* פסגת ואטס באתר peakery (מרחקים להרים סמוכים)
* מזג אוויר נוכחי מעודכן בפסגת ואטס
** תחזית מזג אוויר עדכנית ארוכת טווח עבור פסגת ואטס
** סטטיסטיקות מזג אוויר ונתוני מזג אוויר היסטוריים עבור פסגת ואטס

## הערות שוליים

וואטס
וואטס
וואטס
רכס פורסטל

**רכס פורסטל** או **רכס פורסטאל** (באנגלית: **Forrestal Range**) הוא רכס הרים מכוסה שלג, בהרי פנסקולה שבאנטארקטיקה.

## גאוגרפיה
הרכס ממוקם ממזרח למסיב דופק ולרכס נפטון. 

אורכו של הרכס 105 קילומטרים. 

לפי מקור אחד שיא גובהו של הרכס - הר לצ'נר מתנשא לגובה של 2,030 מטרים מעל פני הים), לפי מקור אחר שיא גובהו של הרכס - כיפת בארמסטר מתנשאת לגובה של 2,095 מטרים מעל פני הים.

שטחו של הרכס 16,800 קילומטרים רבועים.

אורכו של הרכס 255 קילומטרים (בכיוון צפון-דרום); ורוחבו של הרכס 113 קילומטרים (בכיוון מזרח-מערב).

### אתרים ברכס פורסטל
האתרים ברכס פורסטל הם:

## היסטוריה
### גילוי ומיפוי הרכס

הרכס התגלה וצולם מהאוויר ב-13 בינואר 1956, בטיסה טרנס-יבשתית (חוצת אנטארקטיקה) שנערכה על ידי צי ארצות הברית במסגרת מבצע דיפ פריז; הטיסה יצאה ממצר מקמרדו, טסה עד ים ודל, וחזרה למוצאה.

כל הרי פנסקולה מופו על ידי הסקר הגאולוגי של ארצות הברית בשנת 1967 ובשנת 1968, בהתבסס על תצלומי אוויר שצולמו על ידי צי ארצות הברית בשנת 1964.

### מקור השם

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שם אוניית צי ארצות הברית USS Forrestal, נושאת המטוסים הראשונה של צי ארצות הברית.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA455&lpg=PA455&dq=%22Forrestal+Range%22&source=bl&ots=PEtlmYvi3z&sig=ACfU3U0DptgsjAfnp34YFCmWUFqePdj-Zw&hl=en&sa=X&ved=2ahUKEwif0Zb9_afqAhULCewKHf6uDHEQ6AEwAnoECBAQAQ#v=onepage&q=%22Forrestal%20Range%22&f=false The Transantarctic Mountains: Rocks, Ice, Meteorites and Water]**, P 455

• Edmund Stump, **[https://books.google.co.il/books?id=tS-GueGKj68C&pg=PA225&lpg=PA225&dq=%22Forrestal+Range%22&source=bl&ots=5cKucHd1CI&sig=ACfU3U3QqwvzV6gq5z6CyG9YNGm2QJNPKQ&hl=en&sa=X&ved=2ahUKEwip3r2H_qfqAhWB66QKHRrrBfU4ChDoATACegQICBAB#v=onepage&q=%22Forrestal%20Range%22&f=false The Ross Orogen of the Transantarctic  Mountains]**, P 225

## קישורים חיצוניים

* רכס פורסטל באתר הסקר הגאולוגי של ארצות הברית
* רכס פורסטל באתר הגאזט האנטארקטי המשווה SCAR של ממשלת אוסטרליה
* רכס פורסטל באתר peakbagger
* מזג אוויר נוכחי מעודכן ברכס פורסטל
** תחזית מזג אוויר עדכנית ארוכת טווח עבור רכס פורסטל
** סטטיסטיקות מזג אוויר ונתוני מזג אוויר היסטוריים עבור רכס פורסטל

## הערות שוליים

פורסטל
פורסטל
פורסטל
טל פלד

**טל פלד** (נולד ב-14 בספטמבר 2002) הוא כדורסלן ישראלי, המשחק בעמדת הגארד בקבוצת מכבי רחובות.

## ביוגרפיה
פלד נולד בחולון ובגיל 3 עבר להתגורר בראשון לציון.

## קריירה
פלד החל את פעילותו במועדון מכבי ראשון לציון מגיל 6 ועבר דרך כל הקבוצות הצעירות של המועדון. עם קבוצת הילדים זכה פעמים באליפות ובגיל הנערים זכה בעונת 2017/18 בגביע ובאליפות הארצית. בנוער סימה קבוצתו במקום הראשון במחוז הדרום אולם הקבוצה הודחה בשלב חצי הגמר על ידי מכבי תל אביב. בעונת 2018/19 שוב סימו ראשונים בקבוצות מחוז דרום אולם עקב משבר הקורונה לא התקיימו משחקי הגמר. פלד נבחר למצטיין ליגת העל לנוער לאותה עונה וזכה בפרס על שם תנחום כהן מינץ ז"ל. https://ibasketball.co.il/%d7%a4%d7%a8%d7%a1-%d7%92%d7%91%d7%99%d7%a2-%d7%a2%d7%a9-%d7%aa%d7%a0%d7%97%d7%95%d7%9d-%d7%aa%d7%a0%d7%99-%d7%9b%d7%94%d7%9f-%d7%9e%d7%99%d7%a0%d7%a5-%d7%9c%d7%a9%d7%97%d7%a7%d7%9f-%d7%a0%d7%95/#

בתיכון למד בגימנסיה הריאלית ובעונת 2018/19 הצליח להעפיל עם קבוצתו עד לשלב חצי הגמר. בעונת 2019/20 זכתה הקבוצה באליפות התיכונים ופלד נבחר לשחקן המצטיין של הליגה.

בעונת 2018/19 הצטרף פלד לקבוצת הבוגרים של מכבי ראשון לציון. בשנת 2019 זכה בתחרות "הקלע של המדינה". באותה שנה האורך החוזה שלו ל-4 שנים נוספות.

ביולי 2023 הצטרף למכבי רחובות.

### בנבחרות הלאומיות
פלד, שיחק בכל הנבחרות הצעירות של ישראל.

ב-2018 שיחק תחת המאמן נדב זילברשטיין באליפות אירופה דרג א' לנבחרות עד גיל 16 בטורניר שנערך בנוביסאד, סרביה. במשחק הבולט שלו מול גאורגיה קלע 10 נקודות עם 3 קליעות מ-3 ב-43 אחוז.

בקיץ 2019 תחת המאמן אורן אהרוני זכה עם הנבחרת עד גיל 18 במקום הראשון באליפות אירופה דרג ב' שנערכה ברומניה. בטורניר קלע 8 נקודות ב-16 דקות בממוצע למשחק.

## קישורים חיצוניים

* פרופיל השחקן  באתר איגוד הכדורסל בישראל
* פרופיל השחקן באתר מנהלת ליגת העל בכדורסל

## הערות שוליים

קטגוריה:בוגרי הגימנסיה הריאלית
קטגוריה:כדורסלני מכבי רחובות
קטגוריה:כדורסלני מכבי ראשון לציון
קטגוריה:כדורסלנים ישראלים
קטגוריה:ישראלים שנולדו ב-2002
כאיל תערוג

**כאיל תערוג** הוא ניגון חב"די מסוג 'ניגון דביקות', שחיבר רבי מנחם מנדל שניאורסון (הצמח צדק). כמו כן ישנו ניגון חב"די נוסף בשם זהה, שחיבר בעל התניא. מצוי ששרים את שני הניגונים הללו ביחד.

## אודות הניגון
מילות הניגון הם מספר התהילים שמשמעותו שכמו שאייל משתוקק לקראת זרמי המים, כך כמהה הנפש האלוהית מתי תזכה לראות את שכינת ה'.

בדרך כלל מבצעי השיר מבטאים את שמותיו של אלהים בצורות "אֱלֹקִים" ו"קֵל", כדי להימנע מהוצאת שם שמים לבטלה.

הניגון מבוצע בקצב איטי ושקט.

בספר הניגונים חב"ד "כאיל תערוג" הוא ניגון מספר י"ד (14).

## עיבודים מוזיקליים
בתחילת שנות ה-60 של המאה ה-20 הופיע הניגון באלבום "ניגוני חב"ד 3" של ניח"ח בביצוע אלי ליפסקר. ב־1998 הופיע באלבום ניגון הבעש"ט של אברהם פריד, ב-2015 הופיע השיר באלבום צמאה 2 בביצוע יונתן רזאל, ובאלבום "עצם הנשמה" 2 של הרב יאיר כלב. ב־2013 הופיע השיר בגרסת כיסוי באלבום "יוצאין בשיר" של הלב והמעיין בביצוע יונתן רזאל.

השיר בוצע במהלך השנים גם על ידי מנדי ג'רופי, בני פרידמן, אלי מרכוס, מרכוס ואברהם פריד ב-2023 ואחרים ובגרסאות כיסוי של אביתר בנאי משותף עם אברהם פריד, ושל עמיר בניון.

## ניגון חבד"י נוסף - קצר

ישנו ניגון חב"ד נוסף בשם זהה במילים שונות. הוא ניגון קצר והוא מושר בקצב איטי ושקט, חובר על ידי בעל התניא מייסד חסידות חב"ד.

מילות השיר מורכבות מתחחילת הפסוק בתהילים וסיומו של פסוק מספר דברים: . בספר הניגונים חב"ד הוא ניגון מספר ב' (2).

הניגון המקורי מופיע בפרויקט היכל הנגינה, בוצע במהלך השנים על ידי אלי מרכוס ומספר אמנים וכן על ידי הרב יצחק גינזבורג.

הניגון הופיע בגרסת כיסוי עם שינויי מילים, בשנת 2015 באלבום צמאה 2 בביצוע יונתן רזאל, עם שינוי במילות השיר, ובמקום המילים המקוריות "והיו לטוטפות בין עיניך" שינו ל"כן נפשי תערוג אליך אלוקים". כמו כן השיר בוצע בפעמים נוספות על ידי רזאל במילים השונות.

## קישורים חיצוניים

* כאיל תערוג בספריה הלאומית
* כאיל תערוג דיון באנגלית על שני הניגונים על ידי הרב שת טאוב וביצוע שני השירים על ידי אלי מרכוס

**הניגון של הצמח צדק:**
* כאיל תערוג מבוצע על ידי משה העכט .
* ניגון כאייל תערוג מבוצע על ידי יעקב יאנג

**הניגון של אדמו"ר הזקן:**
* ניגון כאייל תערוג לאדמו"ר הזקן, אביגדור צייטלין

## הערות שוליים

קטגוריה:ניגוני חב"ד
קטגוריה:שירים המבוססים על התנ"ך
קטגוריה:שירי המאה ה-19
קטגוריה:מנחם מנדל שניאורסון - הצמח צדק
קטגוריה:שירי המאה ה-18
קטגוריה:זמירות ופיוטים לסעודה שלישית
קטגוריה:ניגוני הרבי שניאור זלמן מלאדי
המפלגה המאוחדת

**המפלגה המאוחדת** (בערבית **حزب الاتحاد** בתעתיק: חיזב אל-איתיחאד) הייתה מפלגת ימין שמרנית בשנות ה-30 של המאה ה-20 במצרים, אשר שלטה בממשלה המצרית בחלק מתקופת ממלכת מצרים.

## רקע
המפלגה הוקמה ב-1924 בידי מוחמד תאופיק נאסים פאשא וקבוצה של משכילים תומכי מלוכנות המשולבת באסלאמיזם, ביניהם איש האחים המוסלמים מוחמד חמיד אבו אל-נאסר והפוליטיקאי עלי מאהר שהגיע ממפלגת אל-ופד. קבוצת המייסדים נהגה להיפגש במסגד אל-אזהר שבקהיר. לאורך שנות פעילותה קיבלה המפלגה תמיכה כלכלית מפואד הראשון, מלך מצרים וכן נטען כי קיבלה תמיכה מסוכנים בריטים על מנת לפגוע בפעילי תנועות שמאל רדיקליות. למרות מאמצי המפלגה לבנות מפלגת ימין שמרנית מובילה המפלגה לא הצליחה להגיע להישגים משמעותיים ולא הצליחה לקדם מטרות דתיות. למרות זאת ניהלה המפלגה שותפות עם חסן אל-בנא בין היתר במלחמה במלחמה אידואלגית בקופטים וברעיונות מערבים.
אף על פי שהמפלגה מעולם לא זכתה להצלחה גדולה בקלפי ובשיאה זכתה ב-10 מושבים, היא הצליחה להקים שלוש פעמים ממשלה בראשותה עקב תמיכת מועמדים עצמאים רבים. עקב כך הנהיגה את הממשלה בשנים 1933 - 1936 אז התפרקה ופעילה התפצלו בין האחים המוסלמים למפלגת אל-ופד.

עמדות:
*הגדלת סמוכיות דתיות ומקום מכבד עבורן בחוק.
*הגדלת המשאבים למונכריה המצרית והגדלת כוחה.
*שליטה בתקציבים והוצאה ציבורית.
*שליטה והגדלת כוחו של משרד הוואקף של מצרים.
*חיזוק האתיקה וערכי הסולדריות החברתית.
*אנטי מערביות.

קטגוריה:תנועות בדלניות
קטגוריה:מצרים: מפלגות היסטוריות
קטגוריה:מצרים: מפלגות שמרניות
זוהרה

**זוהרה** (באנגלית: **Zohreh**; בפרסית: **زهره**; בערבית: **الزهرة**) הוא שם פרטי פרסי של אישה שמשמעותו הוא ונוס. זהו גם שם פרטי עברי לנשים, צורת הנקבה של זוהר. 

## הערות שוליים

קטגוריה:שמות פרטיים לנשים
קטגוריה:שמות פרטיים עבריים לנשים
זוהרה (זמרת)

**זוהרה** (נולדה ב-9 בפברואר 1988; שמה המלא **זוהרה נידם**, בתיעתוק לאנגלית: ZOHARA) היא זמרת, פזמונאית, מלחינה ומפיקה מוזיקלית ישראלית, המושפעת על ידי מוזיקה אלקטרונית ופופ, כמו גם מוזיקה קלאסית וג'אז.

## ביוגרפיה
זוהרה נולדה בתל אביב היא למדה ג'אז ומוזיקה קלאסית ובהמשך השלימה שנתיים בלימודי קומפוזיציה באקדמיה למוזיקה בירושלים. את משיכתה למוזיקה אלקטרונית היא זוקפת לעובדה שלצורך מטלה אקדמית היא בחרה לבצע עיבוד ליצירה קלאסית לתזמורת באמצעות המחשב.

## קריירה
זוהרה הייתה קלידנית בלהקה "אומללה" (באנגלית תועתק ל: Umlala).

אף שכתבה בעבר בעברית, היא מצאה בהמשך שהיא מרגישה נוח יותר לכתוב באנגלית – שפה בה היא אמרה שהיא מרגישה חשופה פחות רגשית. לשאלה האם היא בורחת מהתמודדות עם זהותה היא השיבה: "זה אסקפיזם מוחלט, לגמרי".

את אלבומה הראשון, "Growing up Anyways", היא הפיקה בין השנים 2012–2014 בביתה. האלבום יצא בגרסתו המלאה ב-2016 וכלל שנים עשר שירים, אותם כתבה, הלחינה והפיקה. השירים עוסקים רובם ככולם בספקות אופייניות לצעירים בשנות העשרים המוקדמות לחייהם.

בשנת 2013 היא יצרה וידאו קליפים עבור שיריה בישראל ובממלכה המאוחדת.

בין השנים 2014–2015 הופצו מספר קליפים שלה. אחד מהם, הקליפ לשיר "Drum & Bass", הופיע בתוכנית המוזיקה "MTV World Stage".

ב-2017 היא חברה ללהקה הבריטית אוי ואבוי להקלטת אלבומם הרביעי: ׳Memory Drop'. האלבום המשותף זכה לאזכורים ב-Guardian Evening Standardi ו-Songlines, וביצועי לייב של שירים מהאלבום הושמעו בתחנות הרדיו 6 BBC ו-BBC 4.

ב-2018 היא הופיעה עם הלהקה ב-O'meara וב-Islington Assembly Hall שבלונדון ולאחר מכן יצאה לסיבוב הופעות בגרמניה, הולנד, רוסיה, טורקיה וישראל.

ב-26 באוקטובר 2018, הוציא התקליטן גריפין בשיתוף פעולה עם זוהרה, את הסינגל "Remember". השיר הגיע בשיאו למקום הראשון במצעד שירי הדאנס קלאב, ולמקום ה-22 במצעד שירי הדאנס/אלקטרוני.

ב-2019 היא הוחתמה בחברת תקליטים לונדונית עצמאית של אמן הסאונד הבין-לאומי דייוויד רנצ' (; עבד עם אומנים כמו דויד בירן, אירייז'ר, גלאס אנימלס, גולדפראפ ואחרים) והוציאה אצלם את הסינגלים "Sing A Song" ו-"Ballad21".

## דיסקוגרפיה
### סינגלים
* 2015 – "Soldier"
* 2015 – "Piano 1976"
* 2015 – "Bass & Drum"
* 2015 – "Lost"
* 2016 – "New Village"
* 2017 – "Play"
* 2020 – "Sing A Song"
* 2021 – "Ballad21"

### אלבומים
* 2016 – "Growing up Anyways"

## קישורים חיצוניים

* 
* 
* 

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:מלחינות ישראליות
קטגוריה:מלחינים ישראלים
קטגוריה:מפיקות מוזיקליות ישראליות
קטגוריה:מפיקים מוזיקליים ישראלים
קטגוריה:פזמונאיות ישראליות
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:ישראליות שנולדו ב-1988
קטגוריה:ישראלים שנולדו ב-1988
Feel Special

**Feel Special** הוא המיני-אלבום השמיני של להקת הבנות הדרום קוריאניות טווייס. המיני-אלבום יצא לאור על ידי חברת התקליטים JYP אנטרטיינמנט ב-23 בספטמבר 2019. המיני-אלבום מכיל שבעה שירים, כולל את שיר הנושא "Feel Special".

מיני-אלבום זה, יצא בסמוך לצאת מיני-אלבום נוסף של הלהקה, שיצא באפריל באותה השנה, Fancy You.

## רשימת רצועות
לפי האתר הרשמי של הקבוצה.

## נתוני מכירות

## פרסים ומועמדויות

### פרסי תוכניות מוזיקה

## היסטורית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2019
קטגוריה:מיני-אלבומים של טווייס
קטגוריה:מיני-אלבומים בקוריאנית
קטגוריה:מיני-אלבומי חברת ריפבליק רקורדס
אנדרטת רז'ב לחייל הסובייטי

**אנדרטת רז'ב לחייל הסובייטי** (ברוסית: **Ржевский мемориал советскому солдату**) היא מתחם זיכרון ליד הכפר חורושבו, נפת רז'בסקי, מחוז טבר שברוסיה. האנדרטה מוקדשת לזכרם של חיילים סובייטים שנפלו בקרבות ליד רז'ב בשנים 1942–1943, במהלך המלחמה בחזית המזרחית במלחמת העולם השנייה.

בניית האנדרטה החלה בנובמבר 2018 והושלמה באפריל 2020. טקס הפתיחה נערך ב-30 ביוני 2020 בנוכחות נשיא בלארוס אלכסנדר לוקשנקו ונשיא רוסיה ולדימיר פוטין.

## תיאור
האנדרטה ממוקמת 8 קילומטרים ממרכז רז'ב, בסמוך לכביש M-16, המחבר בין מוסקבה לריגה.

האובייקט המרכזי הוא פסל ברונזה של חייל, בגובה 25 מטרים. דמות החייל מועתקת מהדימוי קולקטיבי לדמות החייל, כפי שנראה מתצלומי ארכיון של משרד ההגנה של הפדרציה הרוסית, של חיילים שנלחמו תחת רז'ב. החייל עוטה שינל עם פפ"ש מונמך מימינו ונתמך על ידי מנופים היוצרים אשליה של פסל צף. על לוח שיש עם זר, נכתב באותיות מוזהבות שורות מהשיר "נהרגתי תחת רז'ב" מאת טברדובסקי - "נפלנו למען המולדת. אבל היא ניצלה."

המתחם כולל מוזיאון וביתן תערוכות. המוזיאון מצויד בציוד מולטימדיה שבעזרתו מבקרים יכולים להכיר את התצלומים, מכתבי החזית, סיפורים וזכרונותיהם של משתתפים הקרב על רז'ב. התכונה המיוחדת של המוזיאון היא רצפת הזכוכית דרכה ניתן לראות כלי נשק, קסדות, מחסניות, רימונים וחפצים אחרים שנמצאו על ידי משלחות חיפוש בסביבת האנדרטה.

באתר שמול הפסל נמצאת סמטה בגובה 55 מטר. קירות גרניט עם לוחות מתכת המכוסים בחלודה מלאכותית מונחים משני צידיה בצורת זיגזג. על גבי לוחות באורך 6 מטר מגולפים שמותיהם הידועים של 17,660 הנופלים בקרבות רז'ב-ויאזמסקי.
## גלריה

07 Rzhevskiy memorial Remen.jpg|חגורה עם טקסטורה וסימני בלאי
08 Rzhevskiy memorial PPSH.jpg|פריקת פפ"ש באורך 9 מטרים באתר בנייה
Rzhevskiy memorial Podnozhiye Avtory.jpg|
09 Rzhevskiy memorial Alleya.jpg|לוחות עם שמות חיילים
10 Rzhevskiy memorial Alleya Podsvetka.jpg|סמטה עם תאורת לילה. נוף מהאנדרטה
01 Rzhevskiy memorial Verkhnyaya chast.jpg|החלק העליון של פסל החייל, על רקע דגם טיח בגובה 2.5 מטר
02 Rzhevskiy memorial Poyas Ruki Srednyaya chast.jpg|
03 Rzhevskiy memorial Zhuravli Nizhnyaya chast.jpg|


## קישורים חיצוניים

*  
## הערות שוליים

רז'ב לחייל הסובייטי
קטגוריה:מחוז טבר
תהילים קי"א

**תהילים קי"א** הוא המזמור ה-111 בספר תהילים. (על פי המספור בוולגטה ובתרגום השבעים זהו המזמור ה-110 במספר) המזמור הוא אחד מעשרה מזמורים הפותחים בקריאה להלל את ה': 'הַלְלוּ-יָהּ'.

## מבנה המזמור וסוגתו
המזמור בנוי מעשרה פסוקים והוא אקרוסטיכון. חוקר המקרא הרמן גונקל טוען כי מזמור זה שייך לסוג המזמורים המכונים המנון שבמרכזו הודיה לאל ולשיטתו מזמור זה הושר בבית המקדש

## דמיון לתהילים קי"ב

בין מזמור זה למזמור קי"ב ישנם קווים מקבילים הן בצורה והן בסגנון. הדמיון בא לידי ביטוי בפתיחת שני המזמורים במילה "הַלְלוּ-יָהּ". שני המזמורים בנויים מאקרוסטיכון. לשניהם עשרה פסוקים. בנוסף לפסוק האחרון בשני המזמורים נושא שונה משאר המזמור.

## תוכן המזמור

זהו שיר הלל ושבח לה' הנאמר לפני קהל. בעל המזמור משבח את ה' על בריאת העולם והגנתו על בני האדם. ללשונו של המזמור קווים מקבילים לנאמר ב: .

## בתרבות
* **אודה ה**' - לחן של ר' שלמה קרליבך, ללחן ביצוע של ישיבת אבינועם כפר תפוח.
* **הללויה - אודה ה**' - לחן של חיים בנט וביצוע של שלמה כהן באלבום אנעים זמירות.
* **אודה ה' ** - לחן עתיק מחסידות ויז'ניץ שהולבש על מחצית המזמור על ידי האדמו"ר הרב חיים מאיר הגר לאחר שהחלים ממחלה קשה. הניגון מושר בחסידות באירועי שמחה והודיה.

## בליטורגיה היהודית
בקהילות עדות המזרח נוהגים לקרוא מזמור זה בכל שבת לאחר תפילת מנחה.

## קישורים חיצוניים

* תהילים קי"א באתר 929 - תנ"ך ביחד

## הערות שוליים

קיא
קטגוריה:מזמורי תהילים עם אקרוסטיכון א"ב
ג'ון קר (שחקן)

**ג'ון גרינהאם קר** (באנגלית: **John Grinham Kerr**; 15 בנובמבר 1931 – 2 בפברואר 2013) היה שחקן תיאטרון, קולנוע וטלוויזיה אמריקאי.

## ביוגרפיה
קר נולד בניו יורק לזוג הורים שחקנים ומגיל צעיר נמשך למשחק בעקבות הוריו. הופעתו הראשונה בתיאטרון מסחרי בברודוויי הייתה ב-1953 במחזה "ברנדין". על משחקו במחזה זה הוענק לו פרס Theatre World Award. המחזה עובד לסרט ברנדין בשנת 1956 בכיכובו של פט בון.

לאחר מכן השתתף במחזה "תה וסימפתיה" בתור נער עם בעיות בזהותו המינית. זה היה מהמחזות הראשונים שעסקו בנושא הלהט"ב. על משחקו במחזה זה זה בפרס טוני ו-New York Drama Critics Award.

הופעתו הראשונה בקולנוע הייתה בדרמה "קורי העכביש" (The Cobweb) בבימויו של וינסנט מינלי, בתפקיד של נער חולה נפש במוסד פסיכיאטרי.

ב-1956 שיחק בגרסה הקולנועית ל"תה וסימפתיה" לצידה של דברה קר שגם הופיעה איתו על הבמה. על משחקו בסרט זה זכה בפרס גלובוס הזהב לשחקן חדש ומבטיח של השנה. באותה שנה שיחק בסרט "גאבי" שהיה רימייק לסרטים "גשר ווטרלו" משנת 1931 ו-"גשר ווטרלו" משנת 1940.

ב-1958 השתתף בהפקה הקולנועית של המחזמר דרום פסיפיק בבימויו של ג'ושוע לוגאן בתור לוטננט ג'ו קייבל המתאהב בצעירה ממוצא פולינזי.

ב-1961 השתתף בתפקיד ראשי בסרט האימה "הבור והמטוטלת" (The Pit and the Pendulum) לפי סיפור של אדגר אלן פו.

לאחר מכן פנה לטלוויזיה והשתתף בסדרות רבות כמו: אלפרד היצ'קוק מגיש, פייטון פלייס, קולומבו ועוד.

קר הרגיש שמיצה את עצמו ופנה ללמוד משפטים באוניברסיטת קליפורניה בלוס אנג'לס אותם השלים ב-1970 ומאז עבד כעורך דין בבברלי הילס.

מת ב-2 בפברואר 2013 כתוצאה מכשל לבבי.

## קישורים חיצוניים

*האתר של ג'ון קר
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:עורכי דין אמריקאים
קטגוריה:זוכי פרס גלובוס הזהב: קולנוע: כוכב השנה
קטגוריה:זוכי פרס דונלדסון
קטגוריה:זוכי פרס טוני
קטגוריה:בוגרי בית הספר למשפטים באוניברסיטת קליפורניה בלוס אנג'לס
קטגוריה:אמריקאים שנולדו ב-1931
קטגוריה:אמריקאים שנפטרו ב-2013
וקטור WX-3

**וקטור WX-3** (באנגלית : **Vector WX-3**) היא מכונית ספורט בתצורה קופה המוגדרת מכונית-על מתוצרת יצרנית הרכב **Vector Motors Corporation**  חברת בת של **Megatech**  אשר יוצרה בארצות הברית בשנת 1993

## "וקטור WX-3"

* יוצרו 2 יחידות : דגם גג סגור ודגם רודסטר גג פתוח
* 2 דלתות - בתצורה "Scissor doors" 
* מספר מושבים : 2
* מנוע מרכזי-אחורי 7.0 ליטר, מגדש טורבו כפול
* מנועי בנזין
* סוג הנעה : הנעה אחורית
* מהירות מרבית: 
* תאוצה בין 0–97 קמ"ש היא 3.3 שניות (מנוע 1,200 כ"ס)

## ראו גם
* וקטור M12
* וקטור W2
* וקטור W8 

## קישורים חיצוניים

* 
* 

## הערות שוליים

קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1993
קטגוריה:מכוניות אמריקאיות
קטגוריה:מכוניות מנוע מרכזי
WX-3
אבא אווז

**אבא אווז** (באנגלית: **Father Goose**) הוא סרט קולנוע אמריקאי מסוגת קומדיה רומנטית בצבעי טכניקולור משנת 1964 עם קארי גרנט, לסלי קארון וטרוור הווארד בתפקידים הראשיים.

התסריט מבוסס על הסיפור הקצר "A Place of Dragons" של S. H. Barnett. זה הסרט לפני האחרון של קארי גרנט. העלילה מתרחשת בחזית האוקיינוס השקט במלחמת העולם השנייה. שם הסרט נובע משם הקוד הצבאי של הגיבור הראשי "אמא אווזה".

השיר "Pass Me By" מתוך הסרט זכה להצלחה רבה ולביצועים של פגי לי, פרנק סינטרה ועוד.

## תקציר העלילה
פברואר 1942, היפנים מתקדמים בגינאה החדשה, הצי המלכותי האוסטרלי מפנה את סלמנואה . קומנדר פרנק הוטון (טרוור הווארד) פוגש בנמל את ידידו וולטר אקלנד שהגיע עם ספינתו הקטנה להעמיס חביות דלק. הוא מבקש ממנו להגיע עם ספינתו לאי הסמוך, מטלאווה, להישאר שם מספר ימים ולדווח משם על תנועות הצבא היפני. אקלנד מסרב אך הוטון מאיים עליו שיחרים את ספינתו. אקלנד נכנע והוטון מלווה אותו בספינת הצי שנוגחת "בטעות" בספינתו כדי שלא ימהר לשוב. בנוסף לספינה גורר אקלנד גם סירה קטנה.

אקלנד הוא רווק מבוגר שהיה פעם מורה להיסטוריה והחליט לשנות את חייו. הוא גם חובב שתיית אלכוהול והוטון הטמין למענו בקבוקים במקומות שונים באי. על כל תגלית מוצלחת הוא מקבל מיקום של בקבוק.

הוטון מורה לו לצאת עם הסירה לאי סמוך שם מחכה המחליף שלו. אקלנד מגיע לשם אבל במקום למצוא את המחליף הוא מוצא אישה ושבע נערות. האישה מזדהה כקתרין פרנו (לסלי קארון) האחראית על הנערות שהן בנות של דיפלומטים. היא מודיעה לו שמחליפו נהרג בהפצצת היפנים.

כעת אקלנד לוקח אחריות על הבנות. הוא מכניס בקושי את כולן לסירה הקטנה וחוזר איתן לתחנת התצפית שלו במטלאווה. היפנים סורקים את האי אך לא מגלים אותם.

היחסים בין אקלנד לקתרין יודעים עליות וירידות שמגיעות פעם אחת למתן הדדי של סטירות. היא לא סובלת את השתייה שלו וההתבטאויות שלו בנוכחות הבנות. באחד המקרים היא מוכשת על ידי מה שנראה לה כנחש, למעשה זה ענף של צמח. אקלנד מטפל בה יפה והיא עושה עצמה כגוססת עד שמתגלה שזה לא היה נחש.

היחסים מתחממים והם מחליטים להתחתן. הוטון מארגן להם כומר שמנהל את הטקס באלחוט כאשר היפנים צולפים מדי פעם על המקום.

לבסוף מתקן אקלנד את הספינה והוטון שולח צוללת שתפגוש אותם. מגיעה אניית מלחמה יפנית שמפגיזה אותם והספינה שלהם שוקעת. באותו רגע משגרת הצוללת טיל טורפדו, מטביעה את האוניה היפנית ואוספת אותם.

## פרסים
* הסרט זכה בפרס אוסקר לתסריט המקורי הטוב ביותר והיה מועמד לפרס אוסקר לעריכה הטובה ביותר ולפרס אוסקר למיקס הסאונד הטוב ביותר.
* הסרט היה מועמד לפרס גלובוס הזהב לסרט הטוב ביותר - קומדיה או מוזיקלי.

## קישורים חיצוניים

* קדימון לאבא אווז, באתר יוטיוב
* פרנק סינטרה שר "Pass me By", באתר יוטיוב

קטגוריה:סרטי 1964
קטגוריה:סרטים באנגלית
קטגוריה:סרטי קומדיה רומנטית אמריקאיים
קטגוריה:סרטי מלחמת העולם השנייה
קטגוריה:סרטי אולפני יוניברסל
קטגוריה:סרטי מלחמה אמריקאיים
קטגוריה:זוכי אוסקר: התסריט המקורי הטוב
קטגוריה:סרטי קרי גרנט
ג'יין אמט דה גלאן

**ג'יין ארין אמט דה גלאן** (באנגלית: **Jane Emmet de Glehn**; 1873–1961) הייתה ציירת פורטרטים אמריקאית.

## ראשית חייה
ילידת ניו רושל, ניו יורק, הייתה הבת הצעירה בין עשרה אחים. דודה של סבתא רבתא רוברט אמט היה לאומן אירי שנתלה בשנת 1803 בגין בגידה בבריטים, בגלל תפקידו במרד האירי. סבא רבא של ג'יין אמט, תומאס אדיס אמט, אחיו הגדול של רוברט, היגר לארצות הברית לאחר הוצאתו להורג של רוברט. תומאס אדיס אמט הפך לימים ליועץ המשפטי של מדינת ניו יורק. בתו אליזבת אמט (1794), דודתה של ג'יין, הייתה ציירת דיוקנאות שלמדה אצל מעצב סירות קיטור ואמן פורטרטים בשם תומאס פולטון.

שתי אחיותיה הגדולות רוזינה אמט שרווד (1854–1948) ולידיה פילד אמט (1866–1952) הפכו גם הן לאמניות מצליחות, כמו גם בת דודתה אלן אמט ראנד (1876–1941). גם אחיה האחרים הגיעו לקריירה עשירה.

## ראשית הקריירה
הקריירה של ג'יין אמט החלה בזמן שלמדה בליגה לסטודנטים לאמנות בניו יורק. לאחר מכן היא נסעה לאירופה כדי לראות את עבודתם של הציירים הגדולים ולהמשיך בלימודים. היא למדה אצל פרדריק ויליאם מקונוני בפריז.

### וילפריד דה גלאן וג'ון סינגר סרג'נט
לאחר שחזרה לאמריקה, היא פגשה והתחתנה עם הצייר האימפרסיוניסטי הבריטי, וילפריד דה גלאן (1870–1951) בשנת 1904 בניו רושל, ניו יורק. בעקבות נישואיהם, הזוג היה בירח דבש בקורנוול, אנגליה, נסעו לפריז וונציה, וקבעו את בית הקבע בצ'לסי, לונדון.

באנגליה המשיכה ג'יין לצייר, והציגה את עבודותיה במועדון האמנות החדש, באקדמיה המלכותית. היא עבדה בעיקר במדיומים של גיר ופחם.
ממוזער|310x310 פיקסלים|ג'ון סינגר סרגנט, דיוקן של ג'יין אמט,
הזוג הצעיר הפך לבני לוויה קבועים של הצייר האמריקני ג'ון סינגר סרג'נט, שג'יין אמט דה גלאן פגשה בהופעת הרקדנית קרמנסיטה בשנת 1890, ובין 1905 ל־1914 השלישייה תיעדה את עצמה בציורים במהלך נסיעות משותפות ברחבי אירופה.

כשפרצה מלחמת העולם הראשונה הצטרפו ג'יין וגם וילפריד לצוות בית חולים בריטי לחיילים צרפתים, בצרפת בינואר 1915. עם שובם לאנגליה בשנה שלאחר מכן, ויפריד הוזמן לגיוס ונשלח לחזית לאיטליה בשנת 1917. לאחר המלחמה הם חזרו לאנגליה, וילפריד ערך תערוכת יחיד בגלריית לסטר ותערוכת יחיד נוספת בניו יורק בשנת 1920. במשך העשור הבא השניים בילו בקיץ בקורנוול ובחורפים בצרפת.

### חיים מאוחרים
שלא כמו אחיותיה, או בת דודתה אלן אמט ראנד, או בעלה, ג'יין אמט דה גלאן לא הייתה אמנית פורייה. אחרי 1913 היא בדרך כלל הציגה את עבודותיה לצד אלה של בעלה. בשנות השלושים והארבעים של המאה העשרים, ג'יין החזיקה באולפן בניו יורק. בשנת 1940 היא חלקה תערוכה עם אחותה לידיה פילד אמט. כמו אחיותיה ובת דודתה, היא העדיפה בעיקר לעבוד על פורטרטים.

לאחר מות בעלה בשנת 1951, ג'יין אמט דה גלאן בילתה חלק ניכר מזמנה בציור רישומים של משפחתה המורחבת ובני המעגל החברתי שלה.

לא היו לה ילדים והיא נפטרה ב-20 בפברואר שנת 1961.

## מורשת
בסוף אפריל 2007 ערכו גלריית ארדן במנהטן תערוכה משפחתית של חמישה דורות של ציורי הנשים של משפחת אמט. 130 ציורים של 14 אמנים החל בתשעה דיוקנאות של דודה-רבא של ג'יין אמט דהגלאן - אליזבת אמט והסתיימו בתשעה פסלים של סבתא רבתא ג'וליה טאונסנד, בת 22, ושתיים מאת ביולה אמט, בגיל 18.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ציירות אמריקאיות
קטגוריה:אמריקאיות שנולדו ב-1873
קטגוריה:אמריקאים שנולדו ב-1873
קטגוריה:אמריקאיות שנפטרו ב-1961
קטגוריה:אמריקאים שנפטרו ב-1961
אהרון בוגוליובוב

**ארונס אהרון גרשביץ' בוגוליובוב** (בלטבית: **Ārons Bogoļubovs**, ברוסית: **Арон Гершевич Боголюбов**;  נולד ב-30 בדצמבר 1938) הוא ג'ודוקא יהודי-לטבי, שהתחרה עבור ברית המועצות. זוכה מדליית ארד אולימפית (טוקיו 1964) ופעמיים ברציפות אלוף אירופה (1963 ו-1964). הוא 3 פעמים אלוף ברית המועצות בסמבו (1958, 1963 ו-1964).

## ביוגרפיה
בוגוליובוב נולד בלנינגרד. הוא אחיין של המשורר יוסף אטקין . הוא החל להתאמן בסמבו בשנת 1952 בהדרכתו של וסילייב והתאמן בקבוצת דינמו ריגה.

באליפות ברית המועצות שנערכה בשנת 1958 זכה בוגוליובוב לראשונה במדליית זהב בסמבו. הוא החמיץ את אליפות אירופה הראשונה שנערכה בשנת 1962 בשל מחלה.

### אלוף אירופה
באליפות אירופה שנערכה בשנת 1963 זכה לראשונה במדליית זהב ושנה לאחר מכן הגן על תוארו.

### מדליית ארד אולימפית
באולימפיאדת טוקיו (1964) נערכו לראשונה תחרויות ג'ודו במשחקים האולימפיים בהן זכה בוגוליובוב במדליית ארד.

בוגוליובוב פרש מספורט תחרותי בשנת 1966 והחל לאמן. הוא אימן בלנינגרד ובאותה העת אימן את ולדימיר פוטין, לימים נשיא רוסיה.

משנת 1995 מתגורר בוגוליובוב בהמבורג, גרמניה.

## קישורים חיצוניים

* Арон Боголюбов – наши в Гамбурге 

## הערות שוליים

קטגוריה:ספורטאים יהודים סובייטים
קטגוריה:יהודים לטבים
קטגוריה:ספורטאים לטבים
קטגוריה:ג'ודוקא יהודים
קטגוריה:אלופי אירופה בג'ודו
קטגוריה:משתתפי אולימפיאדת טוקיו (1964)
קטגוריה:סובייטים שנולדו ב-1938
Seeing Blind

"**Seeing Blind**" הוא סינגל שהוקלט על ידי המוזיקאי האירי נייל הורן, ביחד עם הזמרת-יוצרת האמריקאית מארן מוריס, מתוך אלבום הבכורה שלו, Flicker. השיר יצא לאור ב-1 ביוני 2018, על ידי חברת התקליטים קפיטול רקורדס, כסינגל החמישי מתוך האלבום.

השיר הגיע למקום ה-68 במצעד השירים של אירלנד.

## רקע וכתיבה
השיר נכתב על ידי נייל הורן, רות-אן קנינגהאם ומאט ראד והופק על ידי ז'קייר קינג. הווידאו קליפ האקוסטי של השיר הופץ לראשונה ב-4 ביוני 2018, שלושה ימים לאחר צאתו של השיר כסינגל. במגזין הבילבורד ביקרו את הקליפ האקוסטי בחיוביות רבה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-95 מיליון השמעות.

## רשימת השמעה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2018
קטגוריה:שירי נייל הורן
קטגוריה:שירי מארן מוריס
קטגוריה:שירים באנגלית
קטגוריה:סינגלים בהוצאת קפיטול רקורדס
והריקותי לכם ברכה

**והריקותי לכם ברכה** הם שני ניגונים מניגוני חב"ד, יש סוברים שהניגון השני מבוסס על הניגון הראשון.

## הניגון הראשון
### אודות הניגון

בז'אנר ניגוני חב"ד הניגון הראשון הוא בקטגוריה של "ניגוני שמחה". מילות הניגון מבוססות על הגמרא במסכת תענית, המפרשת פסוק מספר מלאכי בקשר למעשר כספים, (השיר הוא רק המודגש):

לא ידוע בבירור מי המלחין של הניגון, לדברי הרבי מלובביץ' יש המייחסים את הניגון לרבי שניאור זלמן מלאדי, האדמו"ר הראשון של חסידות חב"ד.

בספר הניגונים חב"ד הניגון מופיע בחלק א', ניגון מספר ק"ס (160).

אצל הרבי מלובביץ' שרו רבות שיר זה בהתוועדויות, פעמים שהתחיל את השיר בעצמו.

### עיבודים מוזיקליים
בשנת 1960 הופיע הניגון באלבום "ניגוני חב"ד 1" של ניח"ח. גרסאות כיסוי לשיר: ב־2011 הופיע השיר באלבום "לחיים טיש - חב"ד", ב-2015 הופיע השיר באלבום "צמאה 2" בביצוע ישי ריבו. ב-2016 הופיע באלבום "פורים בירושלים 2" של חיליק פרנק.

השיר בוצע גם על ידי אברהם פריד, האחים יוסי פיאמנטה ואבי פיאמנטה. ובגרסאות כיסוי: יונתן רזאל, עקיבא תורג'מן, אהרן רזאל, עמיר בניון עם תזמורת ירושלים מזרח ומערב, מנדי ג'רופי, גד אלבז, רמי קליינשטיין, עידן עמדי ואחרים.

## הניגון השני

ישנו ניגון חבד"י נוסף באותו שם, עם חלק מהמילים של הניגון הראשון, שקט ואיטי יותר, באותו הפסוק: .

המיוחס למשפחת חריטונוב (שלום חריטונוב או אחיו אהרן) מהעיר ניקולייב. הניגון היה מושר אצל הרבי מנחם מנדל שניאורסון בעת התוועדות.

לב לייבמן טוען כי כנראה ניגון זה בסיסו הוא הניגון הראשון, אך עובד מחדש על ידי משפחת חריטונוב.

הניגון הופיע בתחילת שנות ה-70 באלבום "ניגוני ליובאוויטש 2" של שמואל בצלאל אלטהויז שזכר את הניגון מעיירתו ניקולייב. ומשם בשנת תש"מ לספר הניגונים חב"ד חלק ג' ניגון מספר ר"פ (280).

הניגון הופיע בפרויקט היכל הנגינה ואצל אמנים נוספים, הרב יואל כהן שר את הניגון ללא מילים.

## קישורים חיצוניים
**הניגון הראשון:**
* "והריקותי לכם ברכה" הרבי מלובביץ מנגן (בדקה 01:02)

**הניגון השני:**
*  והריקותי לכם ברכה ביצוע של עמיקם נחושתן והילדים
*האזינו: חודשיים לאחר פטירתו, 'מסתמא פיניע יצטרף לניגון', אתר col אייר תשפ"ב

**על שני הניגונים:**
* לב לייבמן, ניגון "והריקותי לכם ברכה"

## הערות שוליים

קטגוריה:ניגוני חב"ד
קטגוריה:שירים המבוססים על התנ"ך
קטגוריה:שירים חסידיים
The Middle

"**The Middle**" (בעברית: "**האמצע**") הוא סינגל של התקליטן הרוסי-גרמני זד, אשר הוקלט על ידי הזמרת-יוצרת האמריקאית מארן מוריס, ביחד עם הצמד גריי. השיר יצא לאור ב-23 בינואר 2018, על ידי חברת התקליטים אינטרסקופ רקורדס, כסינגל שלא מתוך אלבום.

השיר הגיע למקום החמישי במצעד הבילבורד הוט 100.

## רקע וכתיבה
השיר נכתב על ידי ג'ורדן ג'ונסון, זד, שרה אהרונס, קייל טרוארה, סטפן ג'ונסון, מייקל טרוארה ומרקוס לומקס והופק על ידי זד, גריי והמונסטרס & סטריינג'רז. השיר משלב בתוכו את סגנון הפופ ואת סגנון הדאנס-פופ, שמאפיינים שירים נוספים של זד.

מארן מוריס הופיעה עם השיר באחת מההופעות שהתקיימו במהלך סיבוב ההופעות העולמי של טיילור סוויפט "Reputation Stadium Tour".

## הצלחה
השיר זכה להצלחה בינלאומית והפך לאחד מהשירים המצליחים ביותר בשנת 2018, כאשר נמכר במיליוני עותקים ברחבי העולם, הושמע מאות מיליוני פעמים וכבש פסגות מצעדים רבות. איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של למעלה משלושה מיליון עותקים במדינה. איגוד תעשיית ההקלטות האוסטרלי העניק לשיר את תואר הפלטינה המשולשת גם כן, על מכירות של למעלה מ-210,000 עותקים במדינה.

במצעדים, הצליח השיר לכבוש את פסגת מצעד שירי הדאנס/אלקטרוני. השיר קטף את תואר "שיר השנה" של המצעד, ובמצעד העשור הגיע למקום השלישי. במצעד השנתי של 40 שירי המיינסטרים הגיע למקום השני, ובמצעד 40 השירים למבוגרים למקום השלישי. במצעד הבילבורד הוט 100 הגיע השיר למקום החמישי ובכך הפך לשירה המצליח ביותר של מארן מוריס במצעד. במצעד הרשמי של גלגלצ הגיע למקום השישי. גם במצעדים של קנדה זכה השיר להצלחה רבה.

בספוטיפיי צבר השיר למעלה מ-902 מיליון השמעות, דבר אשר הופך אותו לשיר המושמע ביותר של זד, מארן מוריס וגריי ברשת הזרמת המדיה הזו. כמו כן, הפך השיר לאחד מהשירים המושמעים ביותר בספוטיפיי ולאחד מהשירים המושמעים ביותר בספוטיפיי בשנת 2018.

## וידאו קליפ
הווידאו קליפ הרשמי של השיר הועלה לערוץ היוטיוב של זד ב-28 בינואר 2018, חמישה ימים לאחר צאתו כסינגל. בתחילת הקליפ, ניתן לראות את מוריס, כשהיא עולה במעלית יוקרתית, תוך שהיא נכנסת לחדר מסוים ומשם היא מתחילה לשיר את השיר, כשמסביבה שלל אורות.

נכון ליוני 2020, מונה הצפיות של הקליפ עומד על למעלה מ-88 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2018
קטגוריה:סינגלים מ-2018
קטגוריה:שירי זד
קטגוריה:שירי מארן מוריס
קטגוריה:שירים באנגלית
קטגוריה:וידאו קליפים שבוימו על ידי דייב מאיירס
קטגוריה:זוכי פרס המוזיקה של בילבורד: שירים
קטגוריה:סינגלים בהוצאת אינטרסקופ רקורדס
קטגוריה:שירים שנכתבו על ידי זד
Wash Us in the Blood

"**Wash Us in the Blood**" (בעברית: **שטפו אותנו בדם**) הוא סינגל שהוקלט על ידי הראפר האמריקאי קניה וסט בשיתוף הראפר האמריקאי טראוויס סקוט. השיר יצא לאור ב-30 ביוני 2020, על ידי חברות התקליטים GOOD Music ודאף ג'אם, כסינגל שלא מתוך האלבום.

## רקע וכתיבה
ב-3 בנובמבר 2019, העלה וסט בכורה את האופרה שלו נבוכדנצר, שכללה את השיר "Wash Us in the Blood". באפריל 2020, דיווח העיתונאי וויל וולש ממגזין GQ, כי שמע כמה שירים חדשים בזמן שהיה במקסיקו יחד עם וסט. וולש שיתף את מקהלת השיר והשווה את הצליל התעשייתי שלו לאלבום האולפן השישי של וסט Yeezus, שיצא בשנת 2013. ב-25 במאי 2020, חשף הבמאי ארתור יפה כי צילם לאחרונה וידאו קליפ עם וסט.

## מילות השיר
השיר הוא תחינה לאל שהוא "יציל את אמריקה השחורה מידי הרוע" באמצעות צליבת ישו. במילות השיר מזכיר וסט את תלאות האפרו-אמריקאים, בהן כליאה המונית, עבדות, רצח עם וסחר בסמים. אחריו נכנס טראוויס סקוט עם קטע בו הוא מבקר את עונש המוות בארצות הברית, ואז נכנס שוב וסט ומבקר את דונלד טראמפ, את הפייק ניוז, ואת חברות התקליטים שניסו להשפיע על יצירתו האמנותית.

## וידאו קליפ
הווידאו קליפ הרשמי של השיר פורסם ב-30 ביוני 2020, הועלה לערוץ היוטיוב של וסט. בקליפ, ניתן לראות קטעים שונים מחייו של וסט, בקטעים מסוימים מוצגים דברים אשר התרחשו בעולם, בהם התחממות כדור הארץ, מגפת הקורונה ומחאות ג'ורג' פלויד.

## ביקורת
בן ביומונט-תומאס העניק לשיר דירוג של 5 כוכבים בסקירתו ב"הגרדיאן", תוך שהגדיר אותו כ"אחת הרצועות הכי ממוקדות ומעצרות [של וסט] במשך שנים", וראה בו "מחקר חזק מאוד של גזע ואמונה". סם מור מ-NME כינה את השיר כ"חזרה מפוארת לכאוס של עידן", והוסיף כי הוא "מוכיח למרבה המזל שאפילו קניה הלא-חילוני הנלהב של 2020 עדיין לא נעשה באתגר ומעורר את מאזיניו".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קניה וסט
קטגוריה:שירי טראוויס סקוט
קטגוריה:שירים באנגלית
קטגוריה:שירים שנכתבו על ידי קניה וסט
Rich (שיר)

**Rich** (בעברית: **עשירה**) הוא סינגל שהוקלט על ידי הזמרת-יוצרת האמריקאית מארן מוריס, מתוך אלבום הבכורה שלה, Hero. השיר יצא לאור ב-12 בפברואר 2018, על ידי חברת התקליטים קולומביה נאשוויל, כסינגל הרביעי מתוך האלבום.

השיר הגיע למקום השמיני במצעד שירי הקאנטרי.

## רקע וכתיבה
השיר נכתב על ידי מארן מוריס, ג'סי ג'ו דילון ולורה ולץ והופק על ידי בוסבי ומארן מוריס גם כן. המפיק המוזיקלי בוסבי עבד עם מוריס על אלבום הבכורה שלה Hero, שיצא בשנת 2016 והפיק עבורה שירים רבים כדוגמת "Sugar", "My Church" ו-"I Could Use a Love Song".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.

## ביקורת
השיר זכה לביקורות חיוביות ולהלן הדירוגים שלו ברשימות סוף השנה השונות:

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2016
קטגוריה:שירי מארן מוריס
קטגוריה:שירים באנגלית
קטגוריה:שירים שנכתבו על ידי מארן מוריס
קטגוריה:שירים על כסף
קטגוריה:שירי היפ הופ אמריקאיים
דוכן

[ממוזער|[ספוגים נמכרים בדוכן בקלימנוס, יוון]]
**דוכן** הוא מבנה שמוקם על ידי סוחרים כדי להציג את סחורתם בשוק או בסביבה אחרת.

לעיתים הדוכן הוא זמני, למשל למשך קיומו של יריד, ולכן יהיה קל יחסית להקמה ולפירוק. פעמים אחרות הדוכן הוא קבוע, וכולל אפשרות לסגירתו לשם הגנה על הסחורה שבו בשעות שאינו פעיל. ישנם סוגים רבים של דוכנים, מעגלות המיועדות למשיכה ביד ועד מבנים מאולתרים כמו אוהלים, קרוואנים נגררים ורכבים ממונעים.
הדוכנים משמשים גם כאזור תצוגה בירידים ובכנסים.

## ראו גם
* עגלת קניונים
* ביתן

## קישורים חיצוניים

קטגוריה:שווקים
קטגוריה:מסחר
קטגוריה:טיפוסי מבנים
קטגוריה:מבני מסחר
וקטור W2

**וקטור W2** (באנגלית : **Vector W2**) היא מכונית קונספט בעלת תכונות של מכונית ספורט בתצורה קופה המוגדרת מכונית-על מתוצרת יצרנית הרכב **Vector Motors**  אשר יוצרה בארצות הברית בשנת 1978

## "וקטור W2"

* 2 דלתות - בתצורה "Scissor doors" 
* מספר מושבים : 2
* מנוע מרכזי-אחורי 5.7 ליטר, מגדש טורבו כפול
* מנוע בנזין
* סוג הנעה : הנעה אחורית
* קיבולת מכל דלק - 113 ליטר
* תאוצה בין 0-97 קמ"ש היא 4.5 שניות

## גלריה

קובץ: Vector Prototype 02.jpg| "וקטור W2" 
קובץ:VectorW2red.jpg | "וקטור W2" 
קובץ:VecProto01.jpg | "וקטור W2" 
קובץ:VectorW2silver2.jpg | "וקטור W2" 


## ראו גם
* וקטור WX-8 
* וקטור M12
* וקטור WX-3
* וקטור W8

## קישורים חיצוניים

* 

## הערות שוליים

קטגוריה:מכוניות קונספט
קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1978
קטגוריה:מכוניות אמריקאיות
קטגוריה:מכוניות מנוע מרכזי
W2
ברח דודי

**ברח דודי** הוא פיוט הגאולה במערכות יוצר לפסח המפייטות את כל פסוקי שיר השירים, החל מימי רבי שלמה הבבלי. בכל אחת מיצירות האלה, הפסוק האחרון, "ברח דודי ודמה לך לצבי או לעפר האילים על הרי בשמים" (), זכה לפיוט בפני עצמו, הידוע כ"ברח דודי".

## הפיוטים
בנוסח אשכנז המודפס, נתקבלו שלש מערכות יוצר הבנויות על פסוקי שיר השירים: "אור ישע מאושרים" לר' שלמה הבבלי, שנתקבל ברוב הקהילות ליום ראשון של פסח; "אפיק רנן ושירים" לר' משולם בן קלונימוס, שנתקבל ברוב הקהילות ליום שני של פסח; ו"אוהביך אהבוך מישרים" לר' שמעון בן יצחק, שנתקבל לשבת חול המועד או לשבת שחלה בשביעי או בשמיני של פסח.

בכל יצירות אלה, וגם באחרים שנשמרו רק בכתבי יד, הפייטן מפייט את פסוקי שיר השירים, החל מהיוצר, וממשיך באופן (לפעמים היו גם פיוטי מאורה ואהבה שלא נשמרו בקהילות) ובזולת (לפעמים גם היה פיוט מי כמוך שלא נשמר בקהילות), והפסוק האחרון מפוייט בפיוט הגאולה, המתחיל "ברח דודי".

פיוטי "ברח דודי" הפכו פופולריים, וישנן קהילות שהשמיטו את רוב רובם של הפיוטים, אך עדיין שומרות על פיוטים אלה. ויש קהילות שאינן אומרות פיוטים אלה במקומם המקורי, אבל נוהגות להשלימם לפני קריאת התורה.

## קישורים חיצוניים

*
*
*ברח דודי עד שתחפץ בביצוע שלמה הוניג, על פי מנגינה מיהדות גרמניה, באתר יוטיוב.

## הערות שוליים

קטגוריה:פיוטים לפסח
קטגוריה:חלקי יוצרות
קטגוריה:פיוטי שלמה הבבלי
NVision Group

**NVision Group** (ברוסית: **Энвижн Груп**) היא חברת טכנולוגיית מידע רוסית, ספקית פתרונות מידע, תקשורת ושירותים מקוונים. מהווה חברה-בת של חברת התקשורת MTC. אחד הפרויקטים החשובים של החברה היה פיתוח פורטל השירותים הציבוריים של הפדרציה הרוסית. נשיא החברה: סרגיי גאברנקוב.

## היסטוריה
קבוצת NVision הוקמה בשנת 2001 על ידי אנטון סושקביץ', ממייסדיה, שהפך לנשיא החברה.

לחברה רשת סניפים בערים סנקט פטרבורג, קרסנודר, יקטרינבורג, ולדיווסטוק, נובוסיבירסק, ניז'ני נובגורוד וכן באלמטי (קזחסטן).

קבוצת NVision הוכרה בתור החברה הטובה ביותר בתחום טכנולוגיות מידע שנת 2011 על פי RBK. בספטמבר 2012, חברת סיסטמה ו-NVision Group השלימו עסקה שהובילה לכך ש-50% ממניות NVision Group עברו לרשות קבוצת RTI שבבעלותה של סיסטמה. בתמורה לעסקה קיבלו בעלי המניות בנוסף לכסף, גם את הנכסים הכלולים בקבוצת סיטרוניקס (Sitronics): סיטרוניקס טכנולוגיות מידע וסיטרוניקס פתרונות טלקומוניקציה (למעט החברה היוונית אינטראקום טלקום).

בשנת 2013, NVision Group תפסה את המקום השני במתן שירותי טכנולוגיות מידע, כמו גם בין קבוצות הייעוץ הגדולות ברוסיה; נכללה ברשימת שלוש החברות הרוסיות המיישמות פרויקטים מורכבים לבניית תשתית למרכז נתונים ונכללה ברשימת חמש החברות הטובות של שוק ההיי-טק הרוסי ומהמובילות ברוסיה בבניית תשתית לטכנולוגיות מידע. באוקטובר 2013 הפך היזם הרוסי קונסטנטין מאלופייב לבעלים של 25% ממניות קבוצת NVision, לאחר שרכש חלק זה ממייסדי החברה דמיטרי טראבה, אנטון סושקביץ' ואלכסיי גלוטוב.

בינואר 2014 רכשה סיסטמה את הנתח של מאלופייב והגדילה את החזקותיה בקבוצה לכי 88.75% ובדצמבר אותה שנה הפכה סיסטמה לבעלים היחיד של החברה, לאחר שקנתה את 11.25% מהמניות הנותרות, שהיו בידי אנטון סושקביץ'.

בסוף 2014 תפסה קבוצת NVision את המקום הרביעי במתן שירותי טכנולוגיות מידע והמקום החמישי בין החברות הגדולות בתחום זה במדינה.

בדצמבר 2015 הושלמה עסקת רכישה של MTS שרכשה 100% ממניות קבוצת NVision מידי חברת סיסטמה (שבעצמה מהווה בעלים של MTS). בשנת 2015, קבוצת NVision ניצבה במקום השלישי בין ספקי שירותי ייעוץ טכנולוגיות מידע.

## קישורים חיצוניים
*  

## הערות שוליים

קטגוריה:חברות טכנולוגיה
קטגוריה:חברות שירותי מחשוב
קטגוריה:חברות אינטרנט רוסיות
רודולף שדו

**רודולף שדו** (בגרמנית: **Rudolf Schadow**; 1786, רומא – 1822, רומא) היה פסל יהודי גרמני.
[שמאל|ממוזער|250px|משמאל לימין:רודולף שדו, [ברטל תורוואלסן, וילהלם פון שדו בציור של וילהלם פרידריך פון שדו]]

## קורות חיים
בנם הבכור של הפסל יוהאן גוטפריד שדו ומריאן דה וידל היהודיה.

בהיותו בן שנתיים, אימו נפטרה בגיל 56 בעת לידת אחיו וילהלם פרידריך שדו.

החל את הכשרתו אצל אביו בברלין.

בשנת 1810 בעזרתם של אנטוניו קנובה וברטל תורוואלסן עברו רודולף ואחיו הצעיר וילהלם פרידריך פון שדו לרומא. רודולף למד בסטודיו של כריסטיאן דניאל ראוך.

בניגוד לאחיו וילהלם ופליקס (שנולד בהמשך לאשתו השנייה של אביו) שבחרו ללמוד ציור, רודולף בחר בפיסול.

רודולף חזר לברלין לזמן קצר ובשנת 1812 שב לרומא, חבר לכריסטיאן דניאל ראוך והתנצר.

בשנת 1812 דחה הצעה למשרה מטעם האקדמיה לאמנות של דיסלדורף.

שדו נפטר בגיל 36 ונקבר בסנט אנדראה דלה פראטה.

## גלריה

Rudolf Schadow-The Spinner-Hermitage-2.jpg|נערה מסובבת את גופה בארמיטאז'
Ridolfo Schadow- Sandalenbinderin-Mutter Erde fec.jpg|קושרת הסנדל בבגלריה הלאומית הישנה בברלין
Ridolfo Schadow Mädchen m Tauben.JPG|נערה עם יונה בבגלריה הלאומית הישנה בברלין


## קישורים חיצוניים

 

קטגוריה:פסלים יהודים גרמנים
קטגוריה:גרמנים שנולדו ב-1786
קטגוריה:גרמנים שנפטרו ב-1822
Prove You Wrong

**Prove You Wrong** הוא סינגל שהוקלט על ידי המוזיקאית שריל קרואו, ביחד עם סטיבי ניקס והזמרת-יוצרת האמריקאית מארן מוריס, מתוך אלבום האולפן האחד עשר של קרואו, Threads. השיר יצא לאור ב-5 ביוני 2019, על ידי חברת התקליטים ביג מאשין רקורדס, כסינגל השלישי מתוך האלבום.

השיר הגיע למקום ה-33 במצעד הקאנטרי איירפליי.

## רקע וכתיבה
השיר נכתב על ידי שריל קרואו, אל אנדרסון ולסלי סטצ'ר והופק על ידי סטיב ג'ורדן. מגזין המוזיקה רולינג סטון סקר את השיר באופן מורחב, תוך שכינה אותו כ-"שיר שכל אחד צריך לשמוע" וזאת, תוך שהפנה כלפיו ביקורת חיובית מאוד. בהמשך, פורסם סיקור מורחב נוסף על השיר מטעם המגזין.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.5 מיליון השמעות.

## רשימת השמעה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2019
קטגוריה:שירי מארן מוריס
קטגוריה:שירים באנגלית